21 Re ka ithuta eng mo sekaong sa ga Paulo? Fa a ne a tswaletswe mo ntlong a disitswe, o ne a sa kgone go rera ka ntlo le ntlo. Le fa go ntse jalo, o ne a nna a leba dilo ka tsela e e siameng, a rerela batho botlhe ba ba neng ba mo etela. Ka tsela e e tshwanang, batho ba Modimo ba le bantsi gompieno ba nna ba itumetse e bile ba tswelela ba rera le fa ba tsenngwa mo kgolegelong go sa tshwanela ka ntlha ya tumelo ya bone. Bakaulengwe bangwe le bokgaitsadi ba rona ba ba rategang ga ba kgone go tswa mo magaeng a bone, gongwe e bile ba nna kwa mafelong a kwa go one go tlhokomelwang batsofe kgotsa batho ba ba lwalang. Fa ba kgona, ba rerela dingaka le batho ba ba berekang foo, batho ba ba ba etelang le ba bangwe ba ba tlang kwa lefelong leo. Ba eletsa thata go naya bosupi ka botlalo ka Bogosi jwa Modimo. Ruri re anaanela thata sekao se ba re tlhomelang sone!